เดือนสิงหาคม:หนูมีเพศสัมพันกับแฟนค่ะ หลั่งนอก แต่หนูกลัวท้องเลยกินยาคุมฉุกเฉิน ภายใน24ชั่วโมง หลังจากนั้น 1 อาทิตย์ ก็มีเลือดออกตามช่องคลอดเหมือนเมนส์เลยค่ะ พอเดือนกันยายน:เมนส์หนูไม่มาค่ะ จนถึงตอนนี้ หนูเลยอยากว่าหนูจะท้องมั้ยค่ะ ""บางครั้งเมนส์หนูมาเดือนเว้นเดือน แต่บางครั้งเมนส์ก็มาทุกเดือนค่ะ""
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เองอาการเลือดออกผิดปกติทางช่องคลอดอาจเป็นผลข้างเคียงจากการใช้ยาได้ หรือหากมาตรงรอบเดือนก็อาจเป็นประจำเดือนตามปกติกรณีนี้ที่ประจำเดือนมาไม่สม่ำเสมออยู่แล้ว อาจบอกได้ยากว่าตั้งครรภ์หรือไม่ ควรซื้อชุดตรวจการตั้งครรภ์ทางปัสสาวะมาตรวจเองเบื้องต้น ให้ผลบวกได้ 10-14 วันนับจากวันที่มีการปฏิสนธิ หากไม่แน่ใจผลควรไปยืนยันที่รพ.อีกครั้งค่ะ